Колькі слоў пра Дом адпачынку ці пансіянат “Тэатральны”, што ў Астрашыцкім гарадку. Ужо больш за год ён мае новага ўласніка – Камітэт па працы і сацыяльнай абароне насельніцтва Мінаблвыканкама. Ацэнены і набыты дзяржаўнымі структурамі. Падкрэсліваю – дзяржаўнымі! З санкцыі Рады нашай арганізацыі. У адпаведнасці са Статутам. Калі б гэтага не адбылося, ніякая, нават самая прымітыўная дзейнасць Саюза на сёння была б немагчыма. Арыштавалі б рахунак і ўсё. І арыштоўвалі. Не адзін раз. Любую ўласнасць трэба абслугоўваць, выдаткоўваць на яе сродкі. І не малыя. Там 2 гектара зямлі, за якія трэба плаціць падатак. Маёмасць, за якую таксама трэба плаціць падатак. З чаго? Толькі з нашых узносаў і з тых сціплых пералічэнняў, якія рабіла наша “Эладэя”. Не хапала!